سعودی جارحیت کے خلاف احتجاج کی وجہ سے گرفتاری کے بعد آج ؛

حجت الاسلام شیخ نیئر عباس مصطفوی کو ضمانت پر رہا کر دیا گیا ہے

رسا نیوز ایجنسی ـ مجلس وحدت مسلمین پاکستان گلگت بلتستان کے سیکرٹری جنرل کو ضمانت پر رہا کر دیا گیا ہے ۔

خبر کا کوڈ: ۹۱۲۵

تاریخ: ۰۱ خرداد ۲۰۱۶ - ۲۲:۲۶

رسا نیوز ایجنسی کی رپورٹ کے مطابق انسداد دہشتگردی کی عدالت نے مجلس وحدت مسلمین پاکستان گلگت بلتستان کے سیکرٹری جنرل حجت الاسلام شیخ نیئر عباس مصطفوی کی درخواست ضمانت منظور لی اور آج گلگت جیل سے ضمانت پر رہا ہوگئے ۔

رپورٹ کے مطابق گزشتہ سال یمن پر سعودی جارحیت کے خلاف اور یمن میں پاکستانی فوج بھیجنے کی مخالفت میں ملک بھر کی طرح گلگت میں بھی امامیہ اسٹوڈنٹس آرگنائزیشن اور مجلس وحدت مسلمین کے زیراہتمام ریلی نکالی گئی تھی جس میں کثیر تعداد میں عوام نے شرکت کی تھی ۔

اس ریلی کے اختمام کے بعد گلگت کی صوبائی حکومت نے شیخ نیئر عباس مصطفوی سمیت دیگر آٹھ رہنماوں پر انسداد دہشتگردی اور غداری کے مقدمات درج کرائے تھے ۔

حجت الاسلام شیخ نیئر عباس مصطفوی نے عدالت میں چند روز قبل گرفتاری دیدی تھی اور انہیں جوڈیشل ریمانڈ پر گلگت جیل بھیج دیا گیا تھا ۔

آج انکی انسداد دہشتگردی گلگت کی عدالت نے انہیں ضمانت پر رہا کردیا گیا ہے۔ شیخ نیئر عباس مصطفوی علیل ہیں اور زیرعلاج ہیں، جیل میں بھی انکا آپریشن ہوا تھا اور ان کو ابھی مزید علاج کے لیے اسلام آباد ریفر کردیا گیا ہے ۔